Na temelju članka 44. stavka 2. Zakona o komunalnom gospodarstvu (NN RH 68/18., 110/18. i 32/20. ), članka 31. Statuta Općine Štrigova („Službeni glasnik Međimurske županije“ broj 01/18. i 14/18), Općinsko vijeće Općine Štrigova na 19. sjednici, održanoj 15. rujna 2020. godine, donosi

**O D L U K U**

**o određivanju komunalnih djelatnosti koje se obavljaju na temelju ugovora o koncesiji**

**Članak 1.**

Ovom se Odlukom određuju komunalne djelatnosti koje se na području općine Štrigove obavljaju na temelju ugovora o koncesiji.

**Članak 2.**

Komunalne djelatnosti koje se obavljaju na temelju ugovora o koncesiji su dimnjačarski poslovi i djelatnost sakupljanja, odvoza i zbrinjavanja miješanog komunalnog otpada i biorazgradivog komunalnog otpada s područja Općine Štrigova.

**Članak 3.**

Postupak odabira s kojom se sklapa ugovor o koncesiji za obavljanje komunalne djelatnosti iz čl. 2. ove Odluke, te sklapanje, izmjena i provedba toga ugovora provode se sukladno zakonskim propisima o koncesiji.

**Članak 4.**

Ugovori o koncesiji za obavljanje komunalne djelatnosti iz čl. 2. ove Odluke sklopljeni prije stupanja na snagu ove Odluke ostaju na snazi do isteka roka na koji je sklopljen.

**Članak 5.**

Danom stupanja na snagu prestaje važiti Odluka o načinu obavljanja komunalne djelatnosti („Službeni glasnik Međimurske županije“ 13/11.).

**Članak 6.**

Ova Odluka objaviti će se u „Službenom glasniku Međimurske županije” i stupa na snagu osmog dana od dana objave.

OPĆINSKO VIJEĆE OPĆINE ŠTRIGOVA

KLASA:363-03/2-20/1 PREDSJEDNICA

URBROJ:2109/18-01/1-20/1 Općinskog vijeća

Štrigova, 15. rujna 2020. Blaženka Heric, v.r.

Na temelju članka 86.a Zakona o proračunu („Narodne novine“, broj 87/08., 136/12. i 15/15.) i članka 31. Statuta Općine Štrigova („Službeni glasnik Međimurske županije“ broj 01/18. i 14/18), Općinsko vijeće Općine Štrigova na 19. sjednici, održanoj 15. rujna 2020. godine, donosi

**ODLUKU**

o korištenju prekoračenja po poslovnom računu Općine Štrigova i korištenja kratkoročnog kredita

**Članak 1.**

Ovom Odlukom odobrava se korištenje prekoračenja po poslovnom računu  Općine Štrigova HR4823400091845200004 i kratkoročnog kredita.

**Članak 2.**

Prekoračenje u iznosu od 1.400.000 će se izvršiti u skladu s ponudom Privredne banke Zagreb i to pod sljedećim uvjetima:

1. Rok dospijeća: 31.08.2021. godine
2. Redovna kamatna stopa: 2,2% godišnje, kunski, fiksna
3. Plaćanje kamate: mjesečno
4. Naknada za odobrenje: jednokratno, u visini 0,5% od iznosa odobrenog kredita
5. Instrumenti platnog prometa po svakom kreditu: 2 mjenice i 1 zadužnica Općine Štrigova

**Članak 3.**

Kratkoročni kredit u iznosu 3.600.000 kuna će se izvršiti u skladu s ponudom Privredne banke Zagreb i to pod sljedećim uvjetima:

1. Rok zatvaranja kredita: 10 dana od dobivanja potpore, a najkasnije do 31.08.2021. godine
2. Redovna kamatna stopa: 2,2% godišnje, kunski, fiksna
3. Plaćanje kamate: mjesečno
4. Naknada za odobrenje: jednokratno, u visini 0,5% od iznosa odobrenog kredita
5. Instrumenti platnog prometa po svakom kreditu: 2 mjenice i 1 zadužnica Općine Štrigova

**Članak 4.**

Prekoračenje i kratkoročni kredit koristiti će se za financiranje projekta „Rekonstrukcija doma kulture Štrigova“

**Članak 5.**

Ovlašćuje se općinski načelnik Općine Štrigova Stanislav Rebernik za sklapanje ugovora i poduzimanje svih radnji po članku 2. i 3. ove Odluke sukladno propisima o važećim bankarskim uslugama i ponudi.

**Članak 6.**

Ova Odluka objaviti će se u „Službenom glasniku Međimurske županije” i stupa na snagu osmog dana od dana objave.

OPĆINSKO VIJEĆE OPĆINE ŠTRIGOVA

KLASA:403-02/20-01/1 PREDSJEDNICA

URBROJ:2109/18-01/1-20/1 Općinskog vijeća

Štrigova, 15. rujna 2020. Blaženka Heric, v.r.

Na temelju članka 35.b. Zakona o lokalnoj i područnoj (regionalnoj) samoupravi ("Narodne novine", br. 33/01, 60/01-vjerodostojno tumačenje, 129/05, 109/07, 125/08, 36/09, 150/11 144/12, 19/13, 137/15, 123/17 i 98/19) i članka 49. stavak 1. Statuta općine Štrigova („Službeni glasnik Međimurske županije“ 1/18., 14/18.), Općinsko vijeće Općine Štrigova na 19. sjednici, održanoj dana 14.09.2020. donosi

**Z A K L J U Č A K**

**o prihvaćanju Izvješća o radu općinskog načelnika Općine Štrigova za razdoblje 01.01.2020. do 30.06.2020.**

I.

Općinsko vijeće općine Štrigova prihvaća Izvješće o radu općinskog načelnika Općine Štrigova za razdoblje 01.01.2020. do 30.06.2020.

II.

Ovaj Zaključak objavit će se u „Službenom glasniku Međimurske županije” i stupa na snagu osmog dana od dana objave.

OPĆINSKO VIJEĆE OPĆINE ŠTRIGOVA

KLASA : 080-01/20-01/2

URBROJ: 2109/18-20-02

Štrigova, 15.09.2020.

 PREDSJEDNICA

 Općinskog vijeća

 Blaženka Heric, v.r.

Na temelju čl. 391. Zakona o vlasništvu i drugim stvarnim pravima („Narodne novine“ br. 91/96, 68/98, 137/99, 22/00, 73/00, 114/01, 79/06 i 141/06,146/08, 38/09, 153/09, 143/12, 152/14 ), čl. 35. Zakona o lokalnoj i područnoj (regionalnoj) samoupravi („Narodne novine“ br. 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17 i 98/19 ), čl. 32. Statuta Općine Štrigova („Službeni glasnik Međimurske županije“ br. 1/18, 14/18.), čl. 17. st. 2 Odluke o uvjetima, načinu i postupku upravljanja nekretninama u vlasništvu Općine Štrigova („Službeni glasnik Međimurske županije“ br. 15/16.), Općinsko vijeće Općine Štrigova je na svojoj 19. sjednici održanoj 15. rujna 2020. donijelo je

**O D L U K U**

**o sniženju početne cijene za prodaju**

**nekretnine u vlasništvu Općine Štrigova**

Članak 1.

Prodaje se nekretnina:

* Zkul.513, ko Štrigova, zk.čest.br. 30/1, poslovni prostor br. 5 na katu građevine (E-5)

Poslovni prostor br. 5. na katu građevine, koji se sastoji od pet ureda, čajne kuhinje, muškog i ženskog WC-a, ukupne površine od 174,46 m/2.

Članak 2.

Procjenu nekretnina iz čl. 1. ove Odluke izvršio je „Međimurje-investa“ d.o.o. Čakovec, Dragutin Matotetk, sudski vještak za graditeljstvo i procjenu nekretnina na iznosi od 417.000,00 kn.

Članak 3.

V. Javni natječaj za prodaju nekretnine u vlasništvu Općine Štrigova objavljen je 05. lipnja 2020. godine u Međimurskim novinama po procijenjenoj vrijednosti od 417.000,00 kn, KLASA:940-01/20-01/1, URBROJ:2109/18-01/20-03.

Isti je objavljen na oglasnoj ploči Općine Štrigova i na mrežnim stranicama Općine Štrigova www.opcinastrigova.hr.

Zaprimljena je jedna ponuda Rajka Cmrečnjaka u propisanom roku.

Jamčevina od 41.700,00 kn nije uplaćena na račun Općine.

Ponuđena cijena je manja od početne tržišne cijene.

Ponuda Rajka Cmrečnjaka se ne prihvaća zbog ne plaćene jamčevine i ponuđene cijene koja je manja od početne tržišne cijene.

VI. Javni natječaj za prodaju nekretnine u vlasništvu Općine Štrigova objavljen je 10. srpnja 2020. godine u Međimurskim novinama po procijenjenoj vrijednosti od 417.000,00 kn, KLASA:940-01/20-01/1, URBROJ:2109/18-01/20-7.

Isti je objavljen na oglasnoj ploči Općine Štrigova i na mrežnim stranicama Općine Štrigova www.opcinastrigova.hr.

Po istom javnom natječaju za prodaju nekretnine u vlasništvu Općine Štrigova nije zaprimljena ni jedna ponuda.

Članak 4.

Postupajući u skladu s čl. 17. st. 2. Odluke o uvjetima, načinu i postupku upravljanja nekretninama u vlasništvu Općine Štrigova („Službeni glasnik Međimurske županije“ br. 15/16.), nova početna vrijednost nekretnine umanjuje se 7.000,00 za kn i iznosi 410.000,00 kn.

Članak 5.

Zadužuje se Jedinstveni upravni odjel Općine Štrigova i Povjerenstvo za prodaju nekretnine za izvršenje ove Odluke.

Članak 6.

Stupanjem na snagu ove Odluke prestaju važiti odredbe Odluke o otuđenju-prodaji nekretnine u vlasništvu Općine Štrigova („Službeni glasnik Međimurske županije“ br. 1/18.).

Članak 7.

Ova Odluka stupa na snagu osmog dana od dana objave u „Službenom glasniku Međimurske županije“.

OPĆINSKO VIJEĆE OPĆINE ŠTRIGOVA

KLASA: 940-01/20-01/1

URBROJ: 2109/18-03-20-9

ŠTRIGOVA, 15. rujna 2020.

PREDSJEDNICA

Općinskog vijeća

 Blaženka Heric, v.r.